امور داخلہ کی وزارت
جی-20 کے تحت 23 سے 25 مئی 2023 تک منعقد ہونے والی دوسری ڈی آر آر ڈبلیو جی میٹنگ میں ڈیزاسٹر رسک فنانسنگ کو مرکزی حیثیت حاصل ہوگی
ممبئی میں ڈی آر آر ڈبلیو جی کی دوسری میٹنگ ڈیزاسٹر رسک ریڈکشن 2015-2030 کے لئے سینڈائی فریم ورک کے وسط مدتی جائزہ  کے بعد منعقد ہو رہی ہے
ممبئی، 22 مئی 2023
جی-20کے تحت ڈیزاسٹر رسک ریڈکشن ورکنگ گروپ  کی دوسری میٹنگ 23 سے 25 مئی 2023 تک ممبئی میں منعقد کی جا رہی ہے۔ یہ میٹنگ 20 سے زائد ملکوں کے سرکاری اہلکاروں، صنعتی دنیا کے ماہرین، پرائیویٹ سیکٹر کے نمائندوں اور دیگر فریقوں کو ایک پلیٹ فارم پر لائے گی جو پائیدار ترقی کے لئے آفات کے خطرات کو کم کرنے اور فنانسنگ کے بندوبست کے لیے نئی تدابیر تلاش کرنے کی اپنی عہدبستگی کے تحت متحد ہوں گے۔ اس میٹنگ کا مقصد نئے مواقع کی شناخت اور تخلیقی فنانسنگ نظام کی جانچ کرکے کمزور طبقوں پر آفات کے اثرات کو کم سے کم کرنا ہے۔
ممبئی میں اگلے تین دنوں تک ہونے والی ڈی آر آر ڈبلیو جی کی میٹنگ میں چار تکنیکی اجلاس اور کچھ دیگر اہم پروگرام ہوں گے۔ یہ اعلیٰ سطح کا غوروخوض اس سال 31 مارچ سے یکم اپریل تک گاندھی نگر میں منعقد ڈی آر آر ڈبلیو جی کی پہلی میٹنگ، ’’ ڈی آر آر کے لئے فنانسنگ‘‘ سے ابھرنے والی کراس کٹنگ تھیم پر غوروفکر کے ذریعہ جاری رہے گا۔ خاص طور سے ڈیزاسٹر رسک ریڈکشن ورکنگ گروپ جی-20  کا ایک ذیلی ادارہ ہے جس کا مقصد عالمی سطح پر آفات کے خطرات کو کم کرنے کی کوششوں کو فروغ دینا ہے۔ ڈی آر آر ڈبلیو جی ماہرین اور فریقوں کو حکمت عملی تیار کرنے ، بہترین طورطریقوں کو مشترک کرنے اور آفات کے خطرات کے بندوبست اور فنانسنگ کے لیے اختراعی حل تلاش کرنے کے مقصد سے ایک ساتھ لے کرآتا ہے۔
نیویارک میں واقع اقوام متحدہ کے ہیڈکوارٹر میں جنرل اسمبلی کے صدر کے ذریعہ 18 مئی سے 19 مئی 2023 تک منعقد ڈیزاسٹر رسک ریڈکشن 2015 سے2030 کے لئے سینڈائی فریم ورک کے وسط مدتی جائزہ  پر فوری عمل درآمد کو یقینی بنانے کے مقصد سے ہی اس میٹنگ کا اسٹریٹجک اعتبار سے منصوبہ بنایا گیا ہے۔ اس سلسلے میں، جی- 20 پلیٹ فورم سینڈائی فریم ورک کے مقاصد کے مطابق سبھی حل فراہم کرنے کے لیے پوری طرح سےپرعزم ہے۔
جی- 20 ممالک آفات کی بڑھتی ہوئی تعداد اور آب و ہوا میں تبدیلی سے متعلق خطرات سے نبردآزما ہیں، جس کا تخمینہ سالانہ اوسط نقصان 218 ارب ڈالر یا انفراسٹرکچر پر سالانہ اوسط سرمایہ کاری کا 9فیصدہے، دوسری ڈی آر آر ڈبلیو جی میٹنگ کافی اہمیت کی حامل ہے ۔ یہ میٹنگ ترقی کے لئے فنانسنگ پر اعلیٰ سطحی مذاکرات کے ذریعہ آفات کے خطرات کو کم کرنے  کے لئے مالیات سے متعلق کارروائی پر زور دینے کا ایک موقع فراہم کرتی ہے ۔ میٹنگ میں آفات سے متعلق کارروائی، بحالی اورتعمیر نو کے لئے سرکاری اور پرائیویٹ فنانسنگ، سماجی تحفظ، نالج کو مشترک کرنا اور بین الاقوامی فنانسنگ نظام شامل کئے جائیں گے۔
اس کے علاوہ، ڈی آر آر ڈبلیو جی کے ذریعےبنیادی ڈھانچے کے خطرے کی تشخیص کے آلات اور ڈیٹا پلیٹ فارمز کی اہمیت کو ظاہر کرنے والے دیگر پروگراموں کی میزبانی کی جائے گی ،ساتھ ہی ’بہتر تعمیر کریں ‘ کا ایک نقطہ نظراپنایا جائے گا ، جو کافی اہم ہے اور ماحولیاتی نظام پر مبنی حکمت عملی کو مربوط کرتا ہے اور مقامی کمیونٹیز کو کام کاج میں شامل کرتا ہے۔ اس کے علاوہ، میٹنگ میں مختلف دیگر ایجنڈوں کو شامل کیا جائے گا ،مثال کے طور پر ایک قومی فریم ورک قائم کرنا، نجی سرمایہ کاری کی حوصلہ افزائی کرنا اور آفات سے متعلق تیاریوں میں تعاون کرنا ، جو زیادہ لچیلے مستقبل کی تعمیر میں معاون ثابت ہوں گے۔
ڈی آر آر ڈبلیو جی کی دوسری میٹنگ میں جی-20 کے رکن ممالک، مدعوئین ممالک، بین الاقوامی تنظیموں اور آفات کے بندوبست سے متعلق قومی اتھارٹی، وزارت خارجہ، آفات کے بندوبست سے متعلق قومی ادارہ اور نیشنل ڈیزاسٹر ریسپانس فورس سمیت اہم ہندوستانی فریق بڑی تعداد میں حصہ لیں گے۔